wickkiey/tamil-wikipedia-chunked huggingface dataset:
# காட்சிக்குட்பட்ட பேரண்டம்

அண்டவியல் பெருவெடிப்பு கோட்பாட்டில், **காட்சிக்குட்பட்ட பேரண்டம்** (*Observable universe*) என்பது மனிதர்கள் பூமியில் இருந்து இன்று காணக்கூடிய விண்மீன் பேரடைகளையும், அவை சார்ந்த பருப்பொருட்களையும் குறிக்கும். அண்டத்தின் தொடக்கத்தில் இருந்து இப்பொழுது வரை ஒளி எவ்வளவு தொலைவு வந்திருக்க முடியுமோ அவ்வளவு நீளத்திற்கு நம்மைச் சுற்றியுள்ளவற்றை நம்மால் காண முடியும். இதுவே காட்சிக்குட்பட்ட அண்டமாகும்.  
பொதுவாக பேரண்டம் பின் வரும் 4 பகுதிகளையும் அவை சார்ந்த பொருட்களையும் அடக்கியது: காட்சிக்குட்பட்ட பேரண்டம், கரும்பொருட்கள், கரும்சக்திகள், ஒளி எல்லையைத் தாண்டியுள்ள பகுதி.
# காட்சிக்குட்பட்ட பேரண்டம்

## கரும் பொருட்களும் ஆற்றலும்

அண்டத்திலுள்ள கண்ணுக்குத் தெரியாத எல்லாப் பொருட்களும், கரும்பொருட்கள் (*dark matter*) என்று சொல்லப்படுகின்றன. இதை வானியலார் அண்டக்கோந்து எனவும், வேகமாகச் சுழலும் விண்மீன்களையும், வேகமாக விரிந்து கொண்டிருக்கும் அண்டத்தையும் கட்டுப்படுத்துகிறது எனவும் நம்புகிறார்கள். அண்டத்தில் கரும்பொருட்கள் மற்றும் கரும் சக்திகள் 90% இருப்பதாக நம்பப்படுகிறது.
# காட்சிக்குட்பட்ட பேரண்டம்

## ஒளி எல்லையைத் தாண்டியுள்ள பகுதி

பொதுவாக மானிடர் கண்களை கொண்டு ஒரு பொருளைப் பார்க்க வேண்டும் என்றால் அப்பொருளின் மீது ஒளி பட்டு அவ்வொளி மீண்டும் அம்மானிடர் கண்களை வந்தடைய வேண்டும். அதைப் போல் இவ்வண்டத்தில் மானிடர் கண்களுக்கும், மானிடர் அனுப்பிய செயற்கை விண்ணுளவி தொலைநோக்கிகளுக்கும் ஒளி வந்தடையாத பகுதிகள் ஒளி எல்லையைத் தாண்டியுள்ள பகுதி எனப்படும்.  
எடுத்துக்காட்டாக, அண்டத்தின் எல்லையை பால் வழி மையத்திலிருந்து 1,00,008 கோடி ஒளியாண்டுகள் என வைத்துக்கொண்டால், அதில் பால் வழி மையத்திலிருந்து 4,650 கோடி ஒளியாண்டுகள் தொலைவில் இருந்து மட்டுமே ஒளி மானிடரை வந்தடைந்திருக்கிறது. மீதமுள்ள முழு பகுதிகளையும் காண மானிடர்களுக்கு மேலும் 95,358 ஆண்டுகள் (1,00,008-4,650) ஆகும். அவ்வாறு மானிடர் கண்களுக்கு ஒளி வந்தடையாத பகுதிகள் **ஒளி எல்லையை தாண்டியுள்ள பகுதி** எனப்படும். ஒளி வந்தடைந்த பகுதிகள் **காட்சிக்குட்பட்ட** பேரண்டம் எனப்படும்.  
யளவுத் திட்டத்தில் ஓவியரின் கைவண்ணத்தில் *காட்சிக்குட்பட்ட பேரண்டம்* (நடுவில் சூரியக் குடும்பம், உட்புற மற்றும் வெளி கோள், கைப்பர் பட்டை, ஊர்ட் மேகம், ஆல்ஃபா செண்ட்டாரி, பேர்சியசு ஆர்ம், பால் வழி, அந்திரொமேடா பேரடை, கிட்டவுள்ள விண்மீன் பேரடைகள், காட்சிக்குட்பட்ட பேரண்டம், அண்ட நுண்ணலைக் கதிர்வீச்சு, மற்றும் ஓரத்தில் பெரு வெடிப்பின் கண்ணுக்குத்தெரியாத பிளாசுமா.]]
# காட்சிக்குட்பட்ட பேரண்டம்

## காட்சிக்குட்பட்ட பேரண்டம்

இக்காட்சிக்குட்பட்ட பேரண்டம் பால் வழி மையத்திலிருந்து எந்த கோணத்தில் பார்த்தாலும் குறைந்தது 1,400 கோடி புடைநொடி தூரத்தினைக் கொண்டிருக்கும். அதாவது 2,800 கோடி புடைநொடிகள் விட்டம் கொண்டது. இதன் கொள்ளளவு 3.5 × 10<sup>80</sup> கனசதுர மீட்டர்கள் (4.1 × 10<sup>32</sup> கனசதுர ஒளியாண்டுகள்) ஆகும்.  
;எடை  
ஒரு சராசரி விண்மீனின் எடை 2×10<sup>30</sup> கிலோகிராம் ஆகும். ஒரு விண்மீனின் பேரடையில் 40,000 கோடி (4×10<sup>11</sup>) விண்மீன்கள் இருக்கும். காட்சிக்குட்பட்ட பேரண்டத்தில் 8,000 கோடி(8×10<sup>10</sup>) விண்மீன் பேரடைகள் இருக்கலாம். அதாவது இக்காட்சிக்குட்பட்ட பேரண்டத்தின் மொத்த எடை 2×10<sup>30</sup>×4×10<sup>11</sup>×8×10<sup>10</sup>= **64×10<sup>51</sup> கிலோகிராம்கள்** ஆகும். அதாவது 3×10<sup>79</sup> நீரியம் அணுக்கள் ஆகும்.
# கைனேசு

**கைனேஸ்** அல்லது **பாஸ்ஃபோஇடமாற்றி** என்பது ATP போன்ற அதிக ஆற்றல் உள்ள மூலக்கூறுகளில் இருந்து பாஸ்ஃபேட் தொகுதியை வேறொரு மூலக்கூறுக்கு இடம் மாற்றும் பணியைச் செய்யும் நொதிகள் ஆகும்.  
<u>எ.கா:</u>  
**குளுக்கோ கைனேஸ்** - குளுக்கோசு சிதை வினையின் முதற்படியில் குளுக்கோசுடன் ஒரு பாஸ்பேட் தொகுதியைச் சேர்க்கும் நொதி  
**புரத கைனேஸ்(கள்)** - மிகப் பெரிய தொகுதியைச் சேர்ந்த நொதிகள். 500க்கும் மேற்பட்ட புரத கைனேசுகள் கண்டறியப்பட்டுள்ளன. இவை செல்களுக்குள் நடக்கும் தகவல் தொடர்பில் மிக முக்கியப் பங்காற்றுகின்றன.
# பொதிகை (இதழ்)

**பொதிகை** இலங்கை திருநெல்வேலி யாழ்ப்பாணப் பல்கலைக்கழகத்தின் கலைப்பீட மாணவர் வெளியீடாக வெளிவந்த ஒரு இதழாகும். இதன் முதல் இதழ் 1980 அக்டோபர் மாதத்தில் வெளிவந்துள்ளது.
# பொதிகை (இதழ்)

## ஆசிரியர்

- மூக்கையா நடராஜா
# பொதிகை (இதழ்)

## உள்ளடக்கம்

இவ்விதழில் அரசியல், இந்துநாகரிகம், இலக்கியம், கவிதைகள், சமூகவியல், சிறுகதை. பொருளியல். மொழியியல். வணிகவியல். வரலாறு. விமர்சனங்கள் ஆகிய பல்துறை அம்சங்கள் இடம்பெற்றிருந்தன. இதில் இடம்பெற்றுள்ள ஆக்கங்களைப் பல்கலைக்கழக பேராசிரியர்களும், விரிவுரையாளர்களும், மாணவர்களும் எழுதியிருந்தனர்.
# பொது மக்கள் பூமி (இதழ்)

**பொது மக்கள் பூமி** இலங்கையின் கிழக்கு மாகாணம் கல்முனையிலிருந்து பொதுப்பணித் துறைக் கள, கலை இலக்கியப் பகுதியின் வெளியீடாக 1982ல் வெளிவந்தது. தொடர்பு முகவரி, பொது மக்கள் பூமி, சிங்கம்ஸ், கல்முனை. விலை ரூபாய் 2.50
# பொது மக்கள் பூமி (இதழ்)

## ஆசிரியர்குழு

#### ஆசிரியர்

- பி. ஏ. கலைக்கொழுந்தன்
# பொது மக்கள் பூமி (இதழ்)

## ஆசிரியர்குழு

#### துணை ஆசிரியர்

- எஸ் .பி. அமரநாதன்
# பொது மக்கள் பூமி (இதழ்)

## உள்ளடக்கம்

அறிக்கைகள், கவிதைகள், சிறுகதைகள், விமர்சனங்கள், துணுக்குகள் ஆகியன இடம்பெற்றிருந்தன.
# துசான்பே

**துசான்பே** (*Dushanbe*, , துஷான்பே), தஜிகிஸ்தான் நாட்டின் தலைநகரமும் மிகப்பெரிய நகரமும் ஆகும். இது முன்னர் *துஷான்பே* (1929 வரை) மற்றும் *ஸ்தாலினாபாத்* (*Stalinabad*, , 1961 வரை) எனும் பெயர்களால் அறியப்பட்டது. 2008 மதிப்பீட்டின் படி இதன் மக்கட்தொகை 679,400 ஆகும். துசான்பே என்பது தாஜிக் மொழியில் *திங்கட்கிழமை* என பொருள்படும். இந்நகரம் ஒரு பிரபலமான திங்கட்கிழமை சந்தை கூடும் ஒரு கிராமத்திலிருந்து தோற்றம் பெற்றதை இப்பெயர் எடுத்துக்காட்டுகின்றது.
# மக்கள் இலக்கியம் (இதழ்)

**மக்கள் இலக்கியம்** இலங்கை, யாழ்ப்பாணம், வட்டுக்கோட்டையிலிருந்து 1980களில் வெளிவந்த ஒரு மும்மாசிகை செய்தி இதழாகும். இதன் முதன் இதழ் ஐப்பாசி, கார்த்திகை மார்கழி இதழாக 1982ஆம் ஆண்டில் வெளிவந்தது. இதன் விலை 2.50 சதம்
# மக்கள் இலக்கியம் (இதழ்)

## ஆசிரியர் குழு

- பி.சின்னத்தம்பி
- பொன். பொன்ராசா
- த. பரமலிங்கம்.
# மக்கள் இலக்கியம் (இதழ்)

## பணிக்கூற்று

மக்கள் சார்புநின்று மக்களிடத்திற் கற்று மக்கள் கையில் நல்கும் மக்கள் இலக்கிய ஏடு
# மக்கள் இலக்கியம் (இதழ்)

## உள்ளடக்கம்

இவ்விதழில் அறிக்கைகள், கட்டுரைகள், சிறுகதைகள், கவிதைகள், துணுக்குகள், இலக்கிய செய்திகள் போன்ற பல்துறை அம்சங்கள் இடம்பெற்றிருந்தன.
# மண் - நீர் (இதழ்)

**மண் - நீர்** இலங்கையிலிருந்து 2000களில் வெளிவந்த வெளிவந்த சுற்றாடல் பாதுகாப்பு தொடர்பான ஓர் இதழாகும். இவ்விதழை சுற்றாடல் இயற்கை வளங்கள் அமைச்சு வெளியிட்டது.  
மாதாந்த இதழான இது 68 பக்கங்களில் வெளிவந்தது. இதன் முதல் இதழ் 2002 ஏப்ரல் மாதம் வெளிவந்துள்ளது.
# மதுரம் (இதழ்)

**மதுரம்** இலங்கையிலிருந்து 1980களில் வெளிவந்த ஒரு தமிழ் மாத இதழாகும்.
# மதுரம் (இதழ்)

## பணிக்கூற்று

- உலக தமிழ் மாணவர்களே ஒன்றுபடுங்கள்
# மதுரம் (இதழ்)

## பிரதம ஆசிரியர்

- ந. சண்முகப் பிரபு
# மதுரம் (இதழ்)

## ஆசிரியர் குழு

- துரை.எங்கரசு
- செ. ஆனந்தவரதன்
- தெ. ஜெயராமன்
- எஸ். இராஜவரோதயம்
- எம். சாஹல்ஹமீது
- பி. இர முருகன்
- க. கணபதி
- க. இளவலகனார்
- கிரேசியன் வேதநாயகம்
# மதுரம் (இதழ்)

## தொடர்பு

பிரதம ஆசிரியர், மதுரம், விவசாயப்பீடம், பேராதனைப்பல்கலைக்கழகம், பேராதெனியை.
# மதுரம் (இதழ்)

## உள்ளடக்கம்

இவ்விதழில் அறிவியல்சார் பல்வேறு கட்டுரைகள், செய்தித் துணுக்குகள், கவிதைகள், கற்றல் சார்ந்த விடயங்களும், சிறுகதைகள் போன்றன இடம்பெற்றிருந்தன. சுன்னாகம் திருமகள் அச்சகத்தில் அச்சிடப்பட்டு இணுவில் சண்முகபிரபு என்பவரால் வெளியிடப்பட்டது.
# மணிக்கொடி (இலங்கை இதழ்)

**மணிக்கொடி** 1950களில் இலங்கையிலிருந்து வெளிவந்த கலை, இலக்கிய, அரசியல் மாத இதழாகும்.
# மணிக்கொடி (இலங்கை இதழ்)

## பணிக்கூற்று

- முற்போக்கு அரசியல் இலக்கிய மாசிகை
# மணிக்கொடி (இலங்கை இதழ்)

## ஆசிரியர்

- இணுவைமாறன்
# மணிக்கொடி (இலங்கை இதழ்)

## உள்ளடக்கம்

இவ்விதழில் இலங்கையின் முற்போக்கு எழுத்தாளர்களான மு.கந்தையா, க. கைலாசபதி, பிரேம்ஜீ, எச்.எம்.பி.முகைதீன், ஜீவா போன்றோரின் ஆக்கங்கள் இடம் பெற்றிருந்தன.
# ஜே. சி. டேனியல்

**ஜீவநாயகம் சிரில் டேனியல்** (ஜூலை 9, 1927 - ஆகஸ்ட் 23, 2011) ஒரு இந்திய இயற்கையியலாளர். ஜே.சி. என்றும் அறியப்படுகிறார். இந்திய பறவைகள், பாலூட்டிகள், ஊர்வன குறித்து ஆராய்ச்சிகளை மேற்கொண்டுள்ள இவர், அவற்றைப் பற்றி நூல்களை எழுதியுள்ளார்.
# ஜே. சி. டேனியல்

## வாழ்க்கைக் குறிப்பு

இளம் வயதிலேயே இயற்கை மீது நேசம் கொண்டார். இரவில் நரிகள் ஊளையிடுவதும், அவற்றுடன் ஆந்தைகளின் அலறலும் அவரது குழந்தைப் பருவ நினைவுகளாக இருந்துள்ளன. விலங்குகளின் மீதான அவரது தாயின் பாசமும், அவரது தந்தையின் கல்வித்துறை பாண்டித்யமும் அவரை திருவனந்தபுரம் பொது நூலகத்துக்குச் செல்லத் தூண்டியுள்ளன. அங்கிருந்த ஆப்பிரிக்க காட்டுயிர்கள் தொடர்பான நூல்களைப் படித்தார்.  
இளைஞராக இருந்தபோது, உலகப் புகழ்பெற்ற பறவை நிபுணர் டாக்டர் சாலிம் அலியால் உத்வேகம் பெற்ற அவர், சாலிம் அலி இணைந்திருந்த பம்பாய் இயற்கை வரலாற்று கழகத்தில் சேர்ந்து பணிபுரிய ஆரம்பித்தார். 1950லேயே அந்தக் கழகத்தின் காப்பாளராக பொறுப்பேற்ற அவர், அந்த நிறுவனத்தின் முதல் இயக்குநராகவும் பின்னர் மாறினார். 1991இல் ஓய்வு பெற்ற பிறகு, அந்தக் கழகத்தின் கௌரவ உறுப்பினர், கௌரவ செயலராக இருந்து வந்தார்.  
*தி புக் ஆஃப் இந்தியன் ரெப்டைல்ஸ்* (இந்திய ஊர்வன), *எ செஞ்சுரி ஆஃப் நேச்சுரல் ஹிஸ்டரி அண்ட் கன்சர்வேஷன் இன் டெவலப்பிங் கன்ட்ரீஸ்* (வளரும் நாடுகளில் ஒரு நூற்றாண்டு இயற்கை வரலாறும், பாதுகாப்பும்) உள்ளிட்ட நூல்களை எழுதியுள்ளார். *இந்தியன் ஒயில்ட்லைஃப் – இன்சைட் கைட்ஸ்* என்ற நூலில் சிங்கங்கள் பற்றிய பிரிவை எழுதியுள்ளார். சாலிம் அலியின் நூற்றாண்டு 1996இல் கொண்டாடப்பட்டதை ஒட்டி, அவர் எழுதிய *தி புக் ஆஃப் இந்தியன் பேர்ட்ஸ்* (இந்திய பறவைகள்) புத்தகத்தை திருத்தி எழுதி 12வது பதிப்பை டேனியல் கொண்டு வந்தார்.  
பம்பாய் இயற்கை வரலாற்றுக் கழகத்தின் ஆய்விதழின் நிர்வாக ஆசிரியராக இருந்ததுடன், ஹார்ன்பில் என்ற இதழையும் அவர் தொடங்கினார். அந்த இதழ் 2001ஆம் ஆண்டு வெள்ளிவிழாவைக் கொண்டாடியது.
# கெர்ஹர்டஸ் லீபன்பர்க்

**கெர்ஹர்டஸ் லீபன்பர்க்** (*Gerhardus Liebenberg*, பிறப்பு: ஏப்ரல் 7 1972 ), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 162 முதல்தர துடுப்பாட்டப் போட்டிகளிலும், 151 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1997/98-1998 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1995/96-1998 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# நீல் மெக்கென்சி

**நீல் மெக்கென்சி** (*Neil McKenzie*, பிறப்பு: நவம்பர் 24 1975), தென்னாப்பிரிக்க அணியின் துடுப்பாட்டக்காரர். இவர் 58 தேர்வுத் துடுப்பாட்டப் போட்டிகளிலும் , 64 ஒருநாள் பன்னாட்டுத் துடுப்பாட்டப் போட்டிகளிலும் 213 முதல்தர துடுப்பாட்டப் போட்டிகளிலும், 234 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2000 - 2009 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2000 - 2009 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ரயன் மெக்லாரென்

**ரயன் மெக்லரன்** (*Ryan McLaren*, பிறப்பு: பிப்ரவரி 9 1983), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 37 ஒருநாள் பன்னாட்டுத் துடுப்பாட்டப் போட்டிகளிலும் 102 முதல்தர துடுப்பாட்டப் போட்டிகளிலும், 159 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2009/10 ல் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியிலும், 2009/10-2010 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# வருண் ஆரோன்

**வருண் ரேமண்ட் ஆரோன் ** (Varun Raymond Aaron, பிறப்பு 29 அக்டோபர் 1989) இந்தியாவின் துடுப்பாட்ட களத்தில் வளரும் வேகப்பந்து வீச்சாளர்களில் ஒருவராவார். சார்க்கண்ட் மாநிலத்தவராகிய ஆரோன் விஜய் அசாரே கோப்பை இறுதி ஆட்டத்தில் இராசத்தானிற்கு எதிரான ஆட்டத்தில் 153கி.மீ. வேகத்தில் பந்து வீசி அனைவரின் கவனத்தையும் ஈர்த்துள்ளார். சார்க்கண்ட் பத்தொன்பதுகளுக்கு கீழான அணியில் தமது துடுப்பாட்ட நுழைவை மேற்கொண்டார். வலது கை மித வேக பந்து வீச்சாளரான இவர் வலது கை மட்டையாளருமாவார்.
# வருண் ஆரோன்

## துவக்க காலங்கள்

வேகப் பந்து வீச்சாளர்களின் பற்றாக்குறை மிகுந்த இந்தியாவில் 2010-11 பருவத்தில் விசய் அசாரே கோப்பை ஆட்டத்தில் 153 கி.மீ. வேகத்தில் பந்து வீசி பரவலாக அறியப்படலானார். சார்க்கண்ட் மாநிலத்தவரான ஆரோன் சென்னை *எம்ஆர்எஃப் பேசு பவுண்டேசன்* நிறுவனத்தில் 15 வயது முதல் பயிற்சி பெற்றவர். சார்க்கண்ட் 19க்கு கீழணி, கிழக்கு மண்டல துடுப்பாட்ட அணி மற்றும் இந்திய 19க்கு கீழணி ஆகியவற்றில் பங்கு பெற்றுள்ளார்.2008-09 பருவ ரஞ்சிக்கோப்பை ஆட்டங்களில் இவரது முனைப்பான ஆட்டத்தால் முதுகெலும்பு அழுத்தங்களால் துன்பப்பட்டார். இலகுவான ஓட்டத்துடன் திரும்பவும் செய்யத்தக்க வகையான இவரது பந்துவீச்சு பாணியால் ஓரளவு கட்டுப்பாட்டுக்குள்ளாக தொடர்ந்து குச்சங்களுக்கு அண்மித்து வந்து 140 கி.மீ. வேகத்திற்கு மேற்பட்டு பந்து வீச முடிகிறது. பாக்கித்தானின் வசீம் அக்ரம் இவருக்குப் பயிற்சி அளித்துள்ளார்.இந்தியன் பிரீமியர் லீக் ஆட்டங்களில் 2008-2010 வரை கொல்கத்தா நைட் ரைடர்ஸ் அணிக்கும் 2011ஆம் ஆண்டில் டெல்லி டேர்டெவில்ஸ் அணிக்கும் ஆடியுள்ளார். தில்லி டேர்டெவில்சுக்காக தமது முதல் ஐபில் ஆட்டத்தை ஆடியுள்ளார்.  
இந்தியாவின் எதிர்கால துடுப்பாட்டக்காரர்கள் அணியில் பங்கேற்று 2011இல் ஆத்திரேலியா சென்றார். அங்கு நடந்த ஆட்டங்களில் சிற்றப்பாக விளையாடி இங்கிலாந்தில் நடைபெறும் இருபது20 மற்றும் ஒருநாள் பன்னாட்டுத் துடுப்பாட்டம் தொடர்களில் காயமடைந்துள்ள இசாந்த் சர்மாவிற்கு மாற்றாக விளையாட அழைக்கப்பட்டுள்ளார்.
# மீட்பரான கிறிஸ்து (சிலை)

***மீட்பர் கிறிஸ்து*** (*போர்த்துக்கேய மொழியில்: Cristo Redentor*) என்பது, பிரேசில் நாட்டில் உள்ள ரியோ டி ஜனேரோ நகரில் அமைந்துள்ள இயேசு கிறிஸ்துவின் சிலையாகும். இது தேக்கோ கலையின் (Art Deco) மிகப்பெரும் எடுத்துக்காட்டாகும். மேலும் இச்சிலை உலகிலேயே 4-வது மிகப்பெரிய இயேசுவின் சிலையாகும். இது உயரமுள்ள அடிப்பீடத்தோடு சேர்த்து, உயரமும், அகலமும் உடையது. இதன் மொத்த எடை 635 டன்கள் ஆகும். இது திசுகா காடுகளில் உள்ள உயரமுள்ள கொர்கொவாடோ (Corcovado) மலையின் மீது நகரினை நோக்கியவாறு அமைந்துள்ளது. கிறித்தவ சின்னமான இது, ரியோ நகரம் மற்றும் பிரேசில் நாட்டுக்கே சின்னமாக கருதப்படுகின்றது. இது வலுவூட்டப்பட்ட காங்கிறீற்று மற்றும் உருமாறிய பாறையின் வகையினைச் சேர்ந்த சோப்புக்கல்லாலும் 1922-இல் இருந்து 1931-குள் கட்டப்பட்டதாகும்.
# மீட்பரான கிறிஸ்து (சிலை)

## வரலாறு

யின் மூலம் எடுக்கப்பட்ட இச்சிலையின் படம்]]  
கொர்கொவாடோ மலையின் மீது ஒரு பெரிய சிலையினை வைக்கும் யோசனை வரலாற்றில் முதன் முதலில் 1850-களில் கத்தோலிக்க குருவான பேத்ரோ மரிய பாஸ் ஒரு பெரிய நினைவுச் சின்னம் கட்ட இளவரசி இசபெலிடமிருந்து நிதி கோரிய போது இடம்பெறுகின்றது. இக்கோரிக்கையினைப்பற்றி இளவரசி மிகுந்த கவனம் கொள்ளவில்லை. 1889-இல் பிலேசில் நாட்டில் அரசும் சமயமும் பிரிதல் ஏற்பட்ட போது இக்கருத்து நிராகரிக்கப்பட்டது.  
இரண்டாம் முறையாக இம்மலையின் மிது ஒரு சின்னம் எழுப்ப வேண்டும் என்னும் கோரிக்கை 1921-இல் ரியோ நகர கத்தோலிக்க மக்களிடம் எழுந்தது. ஆனால் இறுதியில் அமைதியின் அடையாளமாக திறந்த கரங்களோடு இருப்பதுபோல் செய்ய முடிவு செய்யப்பட்டது.  
உள்ளூர் பொறியாளர் ஹிய்டோர் தா சில்வா கோஸ்டாவினால் சிலை வடிவமைக்கப்பட்டு பிரஞ்சு சிற்பி பாவுல் லான்டோஸ்கியினால் செதுக்கப்பட்டது. பொறியாளர்கள் மற்றும் தொழில்நுட்ப குழாமினால் லான்டோஸ்கியின் ஆய்வு முடிவை பரிசோதிக்கப்பட்டு, சிலுவை வடிவில் உள்ள இந்த சிலைக்கு எஃகினைவிடவும் வலுவூட்டப்பட்ட காங்கிறீற்று மிகவும் பொருத்தமானதாகக் கொள்ளப்பட்டது.  
அக்டோபர் 2006-இல், இச்சிலையின் 75ஆவது ஆண்டு விழாவின் போது, ரியோ நகரின் பேராயர், கர்தினால் ஆஸ்கார் ஷீல்டு, இச்சிலையின் அடியில் ஒரு சிற்றாலயத்தை அருட்பொழிவு செய்தார். அதனால் இப்போது அங்கே திருமணமும், திருமுழுக்கு கொடுப்பதும் வழக்கமாகியுள்ளது. ரியோ நகரின் இராணுவப்படை காவல்துறையினர் பவுலோ சொசுசா என்பவரை சந்தேகத்தின் பேரின் கைது செய்துள்ளனர்.
# மீட்பரான கிறிஸ்து (சிலை)

## வரலாறு

### உலக அதிசயமாக

சூலை 7, 2007 அன்று லிஸ்பனில் நடந்த நிகழ்வின் போது, இச்சிலை புதிய ஏழு உலக அதிசயங்களில் ஒன்றாக சுவிட்சர்லாந்து நாட்டை மையமாகக் கொண்டு செயல்படும் *நியூ7ஒன்டர்ஸ்* அறக்கட்டளையால் அறிவிக்கப்பட்டது. இச்சிலை உலக அதிசயப்பட்டியலில் இடம் பெற, பெருநிறுவன ஆதரவாளர்கள் பலர் முயன்றனர்.
# மீட்பரான கிறிஸ்து (சிலை)

## மறுசீரமைப்பு பணிகள்

இச்சிலை பிரேசில் நாட்டின் தேசிய பாரம்பரியக் களமாகமாக 2009-ஆம் ஆண்டு அறிவிக்கப்பட்டது. 1980-இல் இச்சிலையின் முதல் மறுசீரமைப்பு பணிகள் நடந்தன.  
1990-இல் ரியோ டி ஜனேரோவின் உயர் மறைவாவட்டம், ஊடக நிறுவனமான ரேடி கிலோபோ, எண்ணெய் நிறுவனமான ஷெல் டோ பிரேசில், பிரேசில் நாட்டின் தேசிய பாரம்பரியக்களங்களின் பராமரிப்புச் செயலகம் மற்றும் ரியோ டி ஜனேரோ நகர அரசும் இணைந்து மறுசீரமைப்பு பணிகளை மேற்கொண்டன.  
2003-ஆம் ஆண்டில் இச்சிலையினை எளிதில் சென்றடைய மின்தூக்கிகளும், நடைபாதைகளும் அமைக்கப்பட்டன.  
10 பெப்ரவரி 2008-இல் இச்சிலை தலை மற்றும் கரங்களில் மின்னல் தாக்கியதால் பாதிப்புக்கு உள்ளானது. நான்காம் சீரமைப்புப் பணிகள் 2010-இல் துவங்கின.  
இதன் மறுசீரமைப்பு பணிகளுக்கு 100 ஆட்களும், 60,000 கற்களும் தேவைப்பட்டன. இக்கற்கள் மூல சிலையின் கற்கள் வந்த அதே கற்சுரங்கத்திலிருந்தே எடுக்கப்பட்டது என்பது குறிக்கத்தக்கது. மறுசீரமைக்கப்பட்ட சிலையின் திறப்பு விழாவின் போது, 2010 உலகக்கோப்பை கால்பந்து போட்டியில் பங்கேற்கவிருந்த பிரேசில் கால்பந்தாட்ட அணியினை ஊக்குவிக்கும் வகையில், இது மஞ்சள் மற்றும் பச்சை விளக்குகளால் ஒளியூட்டப்பட்டது
# மீட்பரான கிறிஸ்து (சிலை)

## ஊடக சித்தரிப்பு

. பின் புறத்தின் மையத்தில் சிகர்லோப் மலைகள் மற்றும் கியுஆனபாரா விரிகுடா.]]  
மீட்பரான கிறிஸ்துவின் சிலை பல புனைகதை மற்றும் ஊடகங்களிலும் இடம் பெற்றுள்ளது. '2012' என்னும் படத்தில், உலக அழிவின் போது இச்சிலை அருகில் உள்ள மலையில் மோதி உடைவதைப்போல் இடம் பெருகின்றது. இதனால் இப்படம் மிகுந்த சர்ச்சைக்குள்ளானது. மேலும் இச்சிலை பல நிகழ்பட விளையாட்டுகளிலும், நாடகங்களிலும், படங்களிலும், ஆவணங்களிலும் இடம்பெற்றுள்ளது.
# அரியலூர் வட்டம்

**அரியலூர் வட்டம்** என்பது தமிழ்நாட்டின் அரியலூர் மாவட்டத்தில் உள்ள 4 வட்டங்களில் ஒன்றாகும். இந்த வட்டத்தின் தலைமையகமாக அரியலூர் நகரம் உள்ளது. இந்த வட்டத்தின் கீழ் 68 வருவாய் கிராமங்கள் உள்ளன.
# அரியலூர் வட்டம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி வட்டத்தின் மொத்த மக்கள்தொகை 2,55,809 ஆகும். தாழ்த்தப்பட்டோர்
55,443 ஆகவும், பட்டியல் பழங்குடியினர் 1,217 ஆகவும் உள்ளனர். மக்கள்தொகையில் எழுத்தறிவு 71.47% ஆகவுள்ளது. பாலின விகிதம் ஆயிரம் ஆண்களுக்கு, 1014 பெண்கள் வீதம் உள்ளனர்.
# அரியலூர் வட்டம்

## வருவாய் கிராமங்கள்

அரியலூர் வட்டத்தில் 68 கிராமங்கள் கொண்டது.அவைகள்:  
அழகியமணவாளம், அளந்துரையார்கட்டளை, அமீனாபாத்,
ஆண்டிபட்டாக்காடு, அன்னிமங்கலம், அரியலூர் வடக்கு.
அரியலூர் தெற்கு, அருங்கால், அயன் ஆத்தூர்,
அயன் சுத்தமல்லி,
சென்னிவனம்,
சின்னப்பட்டாக்காடு,
ஏலாக்குறிச்சி,
இலந்தைக்கூடம்,
கோவிந்தபுரம்,
இடயாத்தன்குடி,
இலுப்பையூர்,
கடுகூர்,
கயர்லாபாத்,
கல்லங்குறிச்சி,
காமரசவல்லி,
கண்டிராதித்தம்,
கரையவெட்டி,
கருப்பிலாக்கட்டளை,
குரப்பூர் சேனாபதி,
காவனூர்,
கீழகாவட்டான்குரிச்சி,
கீழகொளத்தூர்,
கீழப்பழூர்,
கீழையூர்,
கோவில் எசனை கிழக்கு,
கோவில் எசனை மேற்கு,
கோவிலூர்,
குலமாணிக்கம் கிழக்கு,
குருவாடி,
முல்லார்,
மஞ்சமேடு,
மேலப்பழூர்,
நாகமங்கலம்,
ஓரியூர்,
ஓட்டக்கோவில்,
பளிங்காநத்தம்,
பார்ப்பனச்சேரி,
பெரியநாகனூர்,
பெரியதிருக்கோணம்,
பூண்டி,
பொட்டவெளி,
புதுப்பாளையம்,
புங்கங்குளி,
ராயம்புரம்,
ரெட்டிப்பாளையம்,
சன்னாவூர் வடக்கு,
சன்னாவூர் தெற்கு,
காத்தமங்கலம்,
சிறுவலூர்,
சுள்ளங்குடி,
தேளூர்,
திருமழபாடி,
திருமானூர்,
தூத்தார்,
வடுகபாளையம்,
வாலாஜா நகரம்,
வாரணவாசி,
வெங்கனூர்,
வெற்றியூர்,
விளாங்குடி,
விலுப்பனாங்குறிச்சி.
# உடையார்பாளையம் வட்டம்

**உடையார்பாளையம் வட்டம்** , தமிழ்நாட்டின் அரியலூர் மாவட்டத்தில் உள்ள 4 வட்டங்களில் ஒன்றாகும். இந்த வட்டத்தின் தலைமையகமாக உடையார்பாளையம் நகரம் உள்ளது. இவ்வட்டத்தின் வட்டாட்சியர் அலுவலகம் ஜெயங்கொண்டம் நகரில் இயங்குகிறது இந்த வட்டத்தின் கீழ் 99 வருவாய் கிராமங்கள் உள்ளன.  
அவை,  
அய்யூர், அழகாபுரம், ஆமனக்கன்தொண்டி, அம்பாவூர், அனைக்குடம், ஆண்டிமடம், அன்காரயனல்லூர் கிழக்கு, அன்காரயனல்லூர் மேற்கு, அணிகுதிச்சான் வடக்கு, அணிகுதிச்சான் தெற்கு, ஆத்துக்குறிச்சி,தேவமன்கலம், தருமசமுத்திரம், இடையார், எரவான்குடி, கோவிந்தபுத்தூர், குண்டவெளி கிழக்கு, குண்டவெளி மேற்கு, இடையக்குறிச்சி, இடங்கன்னி, இளையபெருமாநல்லூர், இலையூர் கிழக்கு, இலையூர் மேற்கு, இருகையூர், கச்சிப்பெருமாள், ஜெயங்கொண்டசோழபுரம், கடம்பூர், கோடங்குடி வடக்கு, கோடங்குடி தெற்கு, காரைக்குறிச்சி, காட்டகரம் வடக்கு, காட்டகரம் தெற்கு, காட்டாத்தூர் வடக்கு, கட்டாத்தூர் தெற்கு, கீழகுடியிருப்பு, கீழநத்தம், கோடாலிக்கருப்பூர், கோடக்கூர், கூவத்தூர் வடக்கு, கூவத்தூர் தெற்கு, குலோத்துங்கநல்லூர், குருவாலப்பர்கோயில், பாப்பாக்குடி, பெரிய வளையம், பிச்சனூர், பிராஞ்சேரி, கூவாகம், மனகெதி, மருதூர், மேலூர், முத்துசேர்வாமடம், கல்லாத்தூர், தண்டலை.
# உடையார்பாளையம் வட்டம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மொத்த மக்கள்தொகை 3,87,194
ஆகவுள்ளது.. தாழ்த்தப்பட்டோர் 87,900
ஆகவும், பட்டியல் பழங்குடியினர் 8,161 ஆகவும் உள்ளனர். எழுத்தறிவு 72.18% ஆகவுள்ளது. பாலின விகிதம் ஆயிரம் ஆண்களுக்கு, 1,013 பெண்கள் வீதம் உள்ளனர்.
# பிரயன் மெக்மிலன்

**பிரயன் மெக்மிலன்** (*Brian McMillan*, பிறப்பு: திசம்பர் 22 1963), தென்னாப்பிரிக்க அணியின் துடுப்பாட்டக்காரர். இவர் 38 தேர்வுத் துடுப்பாட்டப் போட்டிகளிலும்போட்டியிலும் , 78 ஒருநாள் பன்னாட்டுத் துடுப்பாட்டப் போட்டிகளிலும் 155 முதல்தர துடுப்பாட்டப் போட்டிகளிலும், 219 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 - 1998 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1991 - 1998 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிரெய்க் மேத்தியூஸ்

**கிரெய்க் மேத்தியூஸ்** (*Craig Matthews*, பிறப்பு: பிப்ரவரி 15 1965), தென்னாப்பிரிக்க அணியின் துடுப்பாட்டக்காரர். இவர் 18 தேர்வுத் துடுப்பாட்டப் போட்டிகளிலும்போட்டியிலும் , 56 ஒருநாள் பன்னாட்டுத் துடுப்பாட்டப் போட்டிகளிலும் 105 முதல்தர துடுப்பாட்டப் போட்டிகளிலும், 176 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992/93-1995/96 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1991/92-1996/97 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# எல்பி மோகல்

**எல்பி மோகல்** (*Albie Morkel*, பிறப்பு: சூன் 10 1981), தென்னாப்பிரிக்க அணியின் துடுப்பாட்டக்காரர். இவர் 51 ஒருநாள் பன்னாட்டுத் துடுப்பாட்டப் போட்டிகளிலும் 69 முதல்தர துடுப்பாட்டப் போட்டிகளிலும், 169 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2004 -2009ஆண்டுகளில் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# அட்டகாமா பாலைவனம்

**அட்டகாமா பாலைவனம்** தென் அமெரிக்க கண்டத்தில் உள்ள ஒரு பாலைவனம் ஆகும். இது உலகின் பெரிய பாலைவனங்களில் ஒன்று. சுமார் 1,000 கிலோமீட்டர் நீளத்தில் தென் அமெரிக்காவின் மேற்கில், பசுபிக் கடற்கரையோர பகுதியில் நீண்டுள்ளது. இந்த பாலைவனம் உலகிலேயே மிகவும் வறண்ட பாலைவனம் என்று நாசா மற்றும் தேசிய புவியியல் கழகம் ஆகிய அமைப்புகள் அறிவித்துள்ளன. இப்பாலைநிலத்தின் மொத்தப் பரப்பளவு 105,000 சதுர கி. மீ (41,000 சதுர மைல்)  
அடகாமா பாலைநிலத்தில் 27 மார்சு 2015இல் பெய்த கன மழையால் சிலி மற்றும் பெரு நாடுகளில் கடுமையான வெள்ளப் பெருக்கு ஏற்பட்டது...
# பிஷ் மர்க்கம்

**பிஸ் மார்கம்** (*Fish Markham*, பிறப்பு: செப்டம்பர் 12 1924, இறப்பு: ஆகத்து 5 2000), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 17 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1949 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# சாள்ஸ் மில்ஸ்

**சாள்ஸ் மில்ஸ்** (*Charles Mills *, பிறப்பு: நவம்பர் 26 1867, இறப்பு: சூலை 26 1948), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , எட்டு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# வில்லியம் ஹென்றி மில்டன்

**வில்லியம் ஹென்றி மில்டன்** (*William Henry Milton*, பிறப்பு: திசம்பர் 3 1854, இறப்பு: மார்ச்சு 6 1930), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , ஆறு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 - 1892 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# திருத்தந்தை பவுல்

உரோமன் கத்தோலிக்க திருச்சபையின் ஆறு திருத்தந்தையர்கள் இதுவரை **பவுல்** அல்லது **சின்னப்பர்** (Paul) என்ற பெயரை தமது ஆட்சிப் பெயராகக் கொண்டுள்ளனர்:  
- முதலாம் பவுல் (757–767)
- இரண்டாம் பவுல் (1464–1471)
- மூன்றாம் பவுல் (1534–1549)
- நான்காம் பவுல் (1555–1559)
- ஐந்தாம் பவுல் (1605–1621)
- ஆறாம் பவுல் (1963–1978)
# ஆன்ட்ரே நெல்

**அன்ரி நெல்** (*André Nel*, பிறப்பு: சூன் 15 1977), தென்னாப்பிரிக்க அணியின் துடுப்பாட்டக்காரர். இவர் 36 தேர்வுத் துடுப்பாட்டப் போட்டிகளிலும் , 79 ஒருநாள் பன்னாட்டுத் துடுப்பாட்டப் போட்டிகளிலும் 122 முதல்தர துடுப்பாட்டப் போட்டிகளிலும், 204 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2001 -2008 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2001 -2008 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# டைகிரிசு ஆறு

**டைகிரிசு ஆறு** (*Tigris*) பண்டைய நாகரிகப் பகுதியான மெசொப்பொத்தேமியாவை வரையறுக்கும் சிறப்பு வாய்ந்த இரண்டு ஆறுகளில் கிழக்குப் புறமாக உள்ள ஆறு. மற்றது இயூபிரட்டீசு ஆறு ஆகும். தென்கிழக்குத் துருக்கியின் மலைப்பகுதியில் ஊற்றெடுக்கும் இந்த ஆறு தெற்கு நோக்கி ஓடி ஈராக்கினூடாகச் செல்கிறது. இவ்வாற்றின் அரபுப் பெயர் திஜ்லா. இராக்கில் இதனைத் திஜ்லா என்றே அழைக்கின்றனர்.
# டைகிரிசு ஆறு

## புவியியல்

டைகிரிசு ஆறு 1,850 கி.மீ. நீளமானது. இது கிழக்குத் துருக்கியில், இலாசிக் என்னும் நகரத்தில் இருந்து, 25 கி.மீ. தென்கிழக்கே டோரசு மலையில் உற்பத்தியாகிறது. இவ்விடம் இயூபிரட்டீசு ஆறு உற்பத்தியாகும் இடத்தில் இருந்து 30 கி.மீ. தொலைவில் உள்ளது. டைகிரிசு ஆற்றின் முதல் 400 கி.மீ. துருக்கியின் எல்லைகளுக்குள் அடங்குகிறது. துருக்கியின் எல்லைக்கு அப்பால் அடுத்த 44 கி.மீ. தூரம் இவ்வாறு சிரியா, ஈராக் ஆகிய நாடுகளின் எல்லையாக அமைகிறது. சிரியாவுக்குள் இருக்கும் டைகிரிசு ஆற்றின் பகுதி இந்த 44 கி.மீ. மட்டுமே. இதன் எஞ்சிய 1,418 கி.மீ. நீளப் பகுதி முற்றிலுமாக ஈராக்கினுள்ளேயே ஓடுகிறது.  
டைகிரிசு ஆறு, பாசுரா நகருக்கு அண்மையில் இயூபிரட்டீசு ஆற்றுடன் இணைகின்றது. இவ்விடத்தில் இருந்து பாரசீகக் குடாவை நோக்கிச் செல்லும் இணைந்த ஆறு சாட்-அல்-அராப் என அழைக்கப்படுகிறது. பிளினியும், வேறு பல பண்டைய வரலாற்றாளர்களும் குறிப்பிட்டுள்ளபடி ஒரு காலத்தில் இயூபிரட்டீசு ஆறு டைகிரிசுக்குப் புறம்பாகத் தனியாகவே கடலில் கலந்ததாகத் தெரிகிறது.  
ஈராக்கின் தலைநகரமான பாக்தாத், டைகிரிசு ஆற்றங்கரையிலேயே அமைந்துள்ளது. துறைமுக நகரான பாசுரா (Basra) சாட்-அல்-அராபின் இரு கரைகளிலும் அமைந்துள்ளது. மெசொப்பொத்தேமியா நாகரிகக் காலத்தில் செழித்திருந்த நகரங்கள் பல இந்த ஆற்றின் கரையில் அல்லது அதற்கு அண்மையிலேயே காணப்பட்டன. இந் நகரங்களுக்குத் தேவையான நீரும், இவற்றைத் தாங்குவதற்கான உணவு உற்பத்திக்கான நீர்ப்பாசனத்துக்குத் தேவையான நீரும் இவ்வாற்றிலிருந்து பெறப்பட்டது. நினேவே, டெசிபொன், செலியுசியா என்பன இந்த ஆற்றின் கரையில் அமைந்த முக்கியமான நகரங்கள். லாகாசு என்னும் நகரத்துக்குத் தேவையான பாசன நீர் கிமு 2400 இல் வெட்டப்பட்ட கால்வாய் ஒன்றின் மூலம் டைகிரிசு ஆற்றில் இருந்தே பெறப்பட்டது. ஈராக்கின் முன்னாள் அதிபர் சதாம் உசேன் பிறந்த நகரான திக்கிரிட்டும் இதே ஆற்றங்கரையிலேயே அமைந்துள்ளது. இந்த நகரத்தின் பெயரும், ஆற்றின் பெயரில் இருந்தே பெறப்பட்டது.
# டைகிரிசு ஆறு

## போக்குவரத்து

பெரும்பாலும் பாலைவனமாக உள்ள ஒரு நாட்டில், நீண்ட காலமாகவே டைகிரிசு ஒரு முக்கியமான போக்குவரத்துப் பாதையாகச் செயல்பட்டது. ஆழமில்லாத அடிப்பாகத்தைக் கொண்ட கப்பல்கள் பாக்தாத் வரை செல்ல முடியும். மேலும் தட்டைப் படகுகளில் ஆற்றின் திசைக்கு எதிராக மோசுல் வரை செல்லலாம். 19 ஆம் நூற்றாண்டின் பிற்பகுதியில் ஆற்றோட்டத்துக்கு எதிராகச் செல்வதற்கு நீராவிப் படகுகளைப் பயன்படுத்தினர். பிரித்தானியர் ஓட்டோமான் மெசொப்பொத்தேமியாவைக் கைப்பற்றியபோது, படையினரின் தேவைகளை வழங்குவதற்கு இவ்வழி பயன்பட்டது.  
20 ஆம் நூற்றாண்டில், திட்டமிடப்பட்டு முடிவுறாத பெர்லின்-பாக்தாத் தொடர்வண்டிப் பாதையின் ஒரு பகுதியாகிய பாசுரா-பாக்தாத்-மோசுல் தொடர்வண்டிப் பாதை பயன்பாட்டுக்கு வந்தது. பெருமளவிலான சரக்குப் போக்குவரத்து இதனூடாக இடம்பெறத் தொடங்கியபோது ஆற்றுப் போக்குவரத்தை அடிப்படையாகக் கொண்ட வணிகம் வீழ்ச்சியடைந்தது.
# டைகிரிசு ஆறு

## சொற்பிறப்பு

தொடக்கத்தில் சுமேரியர் இந்த ஆற்றை *இடிக்னா* அல்லது *இடிகினா* என்று அழைத்தனர். "ஓடும் நீர்" என்னும் பொருள் கொண்ட *இட் (இ)கினா* என்பதில் இருந்து இப்பெயர் ஏற்பட்டு இருக்கக்கூடும். இது "விரைவான ஆறு" என்று பொருள் தருவதாகக் கொள்ளமுடியும். இதன் அயலில் உள்ள இயூபிரட்டீசு ஆறு மெதுவாகவே ஓடுவதால் அதனுடன் ஒப்பிட்டு இந்த ஆற்றுக்கு அப் பெயர் எற்பட்டிருக்கலாம். இப்பெயரில் இருந்து அக்காடிய மொழிப் பெயரான *இடிக்லாட்* உருவானது. பழம் பாரசீக மொழியில் இது *டிக்ரா* ஆனது. இதைப் பின்பற்றிக் கிரேக்க மொழியில் இந்த ஆற்றை *டைகிரிஸ்* என்றனர். அம்மொழியில் இச் சொல் "புலி"யையும் குறிக்கும்.
# ஃபினோகோ என்காம்

**ஃபினோகோ என்காம்** (*Mfuneko Ngam*, பிறப்பு: சனவரி 29 1979), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 46 முதல்தர துடுப்பாட்டப் போட்டிகளிலும், 42 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2000 - 2001 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# இசுடாண்டர்ட் அண்ட் புவர்சு

**இசுடாண்டர்ட் & புவர்'சு ** (Standard & Poor's, சுருக்கமாக **S&P**) ஓர் அமெரிக்க நிதியச் சேவைகள் நிறுவனமாகும். பங்குகள் மற்றும் கடனீடு ஆவணங்களை அலசி ஆய்வு செய்து வெளியிடும் மக்ராஹில் நிறுவனங்களில் ஒன்றாகும். இதன் அமெரிக்க பங்குச்சந்தைக் குறியீடான S&P 500, ஆத்திரேலிய S&P/ASX 200, கனடிய S&P/TSX , இத்தாலிய S&P/MIB மற்றும் இந்திய S&P CNX Nifty போன்ற பங்குச் சந்தை குறியீடுகளுக்கு பரவலாக அறியப்பட்டது. கடன் மதிப்பீடு வழங்கும் பெரும் மூன்று நிறுவனங்களில் ஒன்றாக விளங்குகிறது. இந்த நிறுவனத்தின் தலைமையகம் நியூயார்க் நகரில் கீழ்மன்ஹாட்டனில் 55 வாடர் சாலையில் அமைந்துள்ளது.  
ஆகத்து 5, 2011 அன்று எஸ் & பி அமெரிக்கா தனது வரவு செலவில் பற்றாக்குறையை குறைக்க தீட்டியிருந்த இலக்குகளை எட்டவில்லை என்று அந்நாட்டின் கடன் மதிப்பீட்டை AAAஇலிருந்து AA+ஆகக் குறைத்தது. இதனால் எழுந்த அரசியல் அழுத்தங்களால் இதன் தலைவராக இருந்த இந்திய வம்சாவளி தேவன் சர்மா பதவி விலக வேண்டியதாயிற்று.
# உலக இளையோர் நாள் 2000

**உலக இளையோர் நாள் 2000** என்பது கத்தோலிக்க திருச்சபையில் 2000-ஆம் ஆண்டில், உரோமை நகரம், இத்தாலியில் நிகழ்ந்த இளையோருக்கான உலக இளையோர் நாள் நிகழ்வாகும். இது ஆகத்து 15 முதல் 20 வரை நிகழ்ந்தது.  
இந்த நிகழ்வு திருத்தந்தை இரண்டாம் அருள் சின்னப்பர், கிறிஸ்து பிறப்பின் 2000-ஆவது ஆண்டினையொட்டி அறிவித்த யூபிலி ஆண்டோடு இணைந்திருக்க செய்யப்பட்டது. இதுவே இந்த உலக இளையோர் நாளின் கருப்பொருளாகவும் அமைந்தது.  
உலக இளையோர் நாளின் போது புனித பேதுரு பேராலய சதுக்கத்தில் இறுதி முடிவுத் திருப்பலி நிகழாதது இதுவே முதன் முறையாகும்.
# உலக இளையோர் நாள் 2000

## மேலும் பார்க்கவும்

- உலக இளையோர் நாள்
- உலக இளையோர் நாள் 2011
# நெற்ஃபிளிக்சு

**நெற்ஃபிளிக்சு** அல்லது **நெட்ஃபிளிக்சு** அல்லது **நெட்ஃபிளிக்ஸ்** (*Netflix, Inc*) என்பது அமெரிக்காவின் கலிபோர்னியாவில் உள்ள லாஸ் கேடோஸை தலைமையிடமாகக் கொண்டு செயல்படும் ஒரு ஊடக சேவை வழங்குநர் மற்றும் தயாரிப்பு நிறுவனமாகும். இந்நிறுவனம் கலிபோர்னியாவின் ஸ்காட்ஸ் பள்ளத்தாக்கில் 1997 ஆம் ஆண்டு ரீட் ஹேஸ்டிங்ஸ் மற்றும் மார்க் ராண்டால்ஃப் ஆகியோரால் நிறுவப்பட்டது. நிறுவனத்தின் முதன்மை வணிகம் சந்தா அடிப்படையில் வாடிக்கையாளர்களுக்கு ஒலியொளியோடை வசதியை வழங்குவது ஆகும். இவ்வசதி மூலம் (நெட்பிளிக்ஸின் தயாரிப்புகளும் சேர்த்து) திரைப்படங்கள் மற்றும் தொலைக்காட்சி நிகழ்ச்சிகளின் இணைய ஒலியொளியோடையை பயன்படுத்தும் வசதி வாடிக்கையாளர்களுக்கு வழங்கப்படும். ஏப்ரல் 2019 நிலவரப்படி, நெட்ஃபிக்ஸ் உலகளவில் 148 மில்லியனுக்கும் அதிகமான கட்டணச் சந்தாதாரர்களைக் கொண்டிருந்தது. அமெரிக்காவில் மட்டும் 60 மில்லியன் சந்தாதாரர்கள் உள்ளனர். இலவச சந்தாக்களையும் சேர்த்தால் மொத்தம் 154 மில்லியனுக்கும் அதிகமான சந்தாக்களை இந்நிறுவனம் கொண்டுள்ளது. சீனாவின் பிரதான நிலப்பகுதிகள் (உள்ளூர் கட்டுப்பாடுகள் காரணமாக), சிரியா, வட கொரியா, ஈரான் மற்றும் கிரிமியா (அமெரிக்காவின் பொருளாதாரத் தடைகள் காரணமாக) ஆகிய இடங்களைத் தவிர இச்சேவையை நெட்பிளிக்ஸ் நிறுவனம் உலகம் முழுவதும் வழங்குகிறது. இந்நிறுவனம் நெதர்லாந்து, பிரேசில், இந்தியா, ஜப்பான் மற்றும் தென் கொரியா ஆகிய நாடுகளில் அலுவலகங்களைக் கொண்டுள்ளது. நெட்ஃபிக்ஸ் நிறுவனம் எம்.பி.ஏ எனப்படும் மோஷன் பிக்சர் சங்கத்திலும் உறுப்பினராக உள்ளது.  
நெட்ஃபிக்ஸ் தொடக்கக் காலத்தில் அஞ்சல் வழியாகத் திரைப்பட இறுவட்டுகளை வாடிக்கையாளர்களுக்கு வாடகைக்கு அனுப்பும் மற்றும் விற்பனை செய்யும் சேவையினைச் செய்து வந்தது. ஆனால் நிறுவனம் நிறுவப்பட்ட ஒரு வருடத்திற்குப் பிறகு ஹேஸ்டிங்ஸ் விற்பனையைக் கைவிட்டுவிட்டு இறுவட்டு வாடகைக்கு விடும் வணிகத்தில் மட்டும் கவனம் செலுத்தினார். நெட்ஃபிக்ஸ் 2010 இல் தனது வணிகத்தை விரிவுபடுத்தியது, இறுவட்டு மற்றும் ப்ளூ-ரே வாடகை வணிகத்தை நடத்திக்கொண்டே ஒலியொளியோடை வசதியையும் அறிமுகப்படுத்தியது. இந்நிறுவனம் 2010 ஆம் ஆண்டிலிருந்து சர்வதேச அளவில் விரிவடையத் தொடங்கியது. கனடா, லத்தீன் அமெரிக்கா மற்றும் கரீபியன் தீவுகள் ஆகிய இடங்களில் முதலில் விரிவுபடுத்தினர். நெட்ஃபிக்ஸ் 2012 ஆம் ஆண்டில் தயாரிப்புத் துறையில் நுழைந்தது. நெட்பிளிக்ஸின் முதல் தயாரிப்பு லில்லிஹாமர் தொடராகும்.
# நெற்ஃபிளிக்சு

## ஆரம்ப வரலாறு

நெட்ஃபிக்ஸ் நிறுவனம் ஏப்ரல் 14, 1998 அன்று, உலகின் முதல் இணைய இறுவட்டு வாடகைக் கடையாக தொடங்கப்பட்டது., ஆரம்பத்தில் 30 ஊழியர்கள் மட்டுமே பணியாற்றினர். 925 தலைப்புகள் மட்டுமே கிடைத்தது, ஆனால் அந்த கால கட்டத்தில் அச்சிடப்பட்ட இறுவட்டுகளின் முழு எண்ணிக்கையே ஏறத்தாழ இவ்வளவு தான்.
நெட்பிளிக்ஸ் நிறுவனம் தனது போட்டியாளரான பிளாக்பஸ்டரின் விலை மற்றும் கால அவகாசத்தை ஒட்டியே தமது வாடகை மற்றும் கால அவகாசத்தை நிர்ணயம் செய்தனர்.
# நெற்ஃபிளிக்சு

## உரிமையாளர்கள்

2017 ஆம் ஆண்டின் நிலவரப்படி, நெட்ஃபிக்ஸின் பங்குகளை முக்கியமான நிறுவன முதலீட்டாளர்கள் வைத்துள்ளனர். அவற்றுள் தி கேப்பிட்டல் குழு, தி வான்கார்ட் குழு, பிளாக்ராக் ஆகியவை அடங்கும்.
# நெற்ஃபிளிக்சு

## நிதி நிலை

2018 ஆம் வருட நிதியாண்டில், நெட்ஃபிக்ஸ் நிறுவனம் 1.21 பில்லியன் அமெரிக்க டாலர் வருவாயைப் பதிவுசெய்ததுள்ளது. இந்நிறுவனத்தின் ஆண்டு வருமானம் 15.8 பில்லியன் அமெரிக்க டாலர்கள். இது இந்நிறுவனத்தின் முந்தைய நிதிச் சுழற்சியை விட சுமார் 116 சதவிகிதம் அதிகமாகும். நெட்ஃபிக்ஸின் பங்குகள் 2018 ஆம் ஆண்டில் ஒரு பங்குக்கு $ 400 க்கு மேல் வர்த்தகம் செய்யப்பட்டது. இதுவே இந்நிறுவனத்தின் மிக உச்சகட்ட விலையாகும். மேலும் இந்நிறுவனத்தின் சந்தை மூலதனம் ஜூன் 2018 இல் 180 பில்லியன் அமெரிக்க டாலருக்கும் அதிகமான மதிப்பை எட்டியது. பார்ச்சூன் 500 வெளியிட்ட, வருவாயைக் கொண்டு மதிப்பிடப்படும் அமெரிக்காவின் மிகப்பெரிய 500 நிறுவனங்களின் பட்டியல் 2018 இல் நெட்ஃபிக்ஸ் நிறுவனம் 261 வது இடத்தைப் பிடித்தது.
# ஐரூன்சு கடை

**ஐரூன்சு கடை** அல்லது **ஐரூன்சு இசுடோர்** (ஐடியூன்ஸ் ஸ்டோர், iTunes Store) என்பது ஆப்பிள் நிறுவனத்தின் எண்ணிம ஊடகக் கடை ஆகும். இது ஏப்ரல் 28, 2003 அன்று ஸ்டீவ் ஜொப்ஸ் என்பவரால் இசைக்கான எண்ணிம சந்தையைபடுத்தும் நோக்கத்துடன் திறக்கப்பட்டு எண்ணிம தனிப்பாட்டுக்களை விற்பனைசெய்வதில் முன்னிலையில் உள்ளது. ஏப்ரல் 2020 நிலவரப்படி, ஐடியூன்ஸ் 60 மில்லியன் பாடல்கள், 2.2 மில்லியன் பயன்பாடுகள், 25,000 தொலைக்காட்சி நிகழ்ச்சிகள் மற்றும் 65,000 படங்களை வழங்குகிறது. ஜூன் 2013 நிலவரப்படி, ஐடியூன்ஸ் ஸ்டோர் 575 மில்லியன் செயலில் உள்ள பயனர் கணக்குகளைக் கொண்டுள்ளது மற்றும் 315 மில்லியனுக்கும் அதிகமான கைபேசி சாதனங்களுக்கு சேவை செய்துள்ளது.  
ஐ-டியூன்ஸ் ஸ்டோர் மக்கின்டொஷ் (மியூசிக் பயன்பாட்டின் உள்ளே), ஐ-போன், ஐ-பேடு, ஐ-பேடு டச் மற்றும் ஆப்பிள் டிவி மற்றும் விண்டோசு (ஐடியூன்ஸ் உள்ளே) உள்ளிட்ட பெரும்பாலான ஆப்பிள் சாதனங்களில் கிடைக்கிறது. ஐ-டியூன்ஸ் ஸ்டோரிலிருந்து காணொளிகளை வாங்குதல் ஆப்பிள் டிவி பயன்பாட்டில் உள்ள ரோகு மற்றும் அமேசான் ஃபயர் டிவி சாதனங்கள் மற்றும் சில நவீன தொலைக்காட்சிகளில் காணப்படுகிறது.
# இராமநாதபுரம் வட்டம்

** இராமநாதபுரம் வட்டம்** , தமிழ்நாட்டின் இராமநாதபுரம் மாவட்டத்தில் உள்ள ஒன்பது வருவாய் வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் இராமநாதபுரம் நகரத்தில் உள்ளது. இவ்வட்டத்தில் இராமநாதபுரம் ஊராட்சி ஒன்றியம் மற்றும் மண்டபம் ஊராட்சி ஒன்றியம் உள்ளது.
# இராமநாதபுரம் வட்டம்

## வட்ட நிர்வாகம்

இராமநாதபுரம் வட்டம் இராமநாதபுரம், தேவிபட்டனம், பெருங்குளம் மற்றும் மண்டபம் என நான்கு உள்வட்டங்களும், 43 வருவாய் கிராமங்களும் கொண்டது.
# இராமநாதபுரம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 399,232 மக்கள்தொகை கொண்டது. மக்கள்தொகையில் 202,047 ஆண்களும், 197,185 பெண்களும் உள்ளனர். 92,369 குடும்பங்கள் கொண்ட இவ்வட்ட மக்கள்தொகையில் 56.8% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 85.03% மற்றும் பாலின விகிதம் 1,000 ஆண்களுக்கு, 976 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 42072 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 973 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 54,787 மற்றும் 711 ஆகவுள்ளனர். மக்கள்தொகையில் இந்துக்கள் 68.98%, இசுலாமியர்கள் 27.61%, கிறித்தவர்கள் 2.3% மற்றும் பிறர் 1.10.% ஆகவுள்ளனர்.
# களிப்பாறை வளிமம்

**களிப்பாறை வளிமம்** (Shale Gas) என்பது களிப்பாறைப் பகுதிகளில் இருந்து பெறப்படும் இயற்கை எரிவளியினைக் குறிக்கும். இது கடந்த பத்தாண்டுகளில் அமெரிக்க இயற்கை எரிவளி வளத்தின் முக்கிய மூலமாக அமைந்திருக்கிறது. இன்னும் கனடா, ஐரோப்பா, ஆசியா, ஆசுத்திரேலியா போன்ற நாடுகளிலும் களிப்பாறை வளிமத்தின் மீதான ஈர்ப்பு அதிகரித்திருக்கிறது. 2020ம் ஆண்டிற்குள் வட அமெரிக்கக் கண்டத்தின் இயற்கை எரிவளி உற்பத்தியில் ஐம்பது விழுக்காடுகள் களிப்பாறை வளிமத்தில் இருந்தே கிடைக்க வாய்ப்புள்ளது என்று சில அறிஞர்கள் கருதுகின்றனர்.  
உலக ஆற்றல் வளத்தினைப் பெரிதும் பெருக்கும் வாய்ப்பினைக் களிப்பாறை வளிமம் தருகிறது என்றும் சிலர் கருதுகின்றனர்.
# களிப்பாறை வளிமம்

## நிலவியல்

களிப்பாறைகள் போதிய புரைமைத் தன்மை கொண்டவையல்ல என்பதால், அவற்றின் வழியாகக் கணிசமான வளிமம் பாய்ந்து எரிவளிக் கிணற்றுத் துளைகளை அடைய வழி இருப்பதில்லை. அதனால் இயற்கையாகப் பெருமளவில் எரிவளியை உற்பத்தி செய்ய இயலாது. வணிக நோக்கில் பெருமளவில் இவ் எரிவளியை உற்பத்தி செய்ய வேண்டுமானால், களிப்பாறைகளின் புரைமைத் தன்மையை அதிகரிக்கும் வண்ணம் அவற்றை உடைத்தல் (fracking) வேண்டும்.  
முந்தைக் காலத்தில் இயற்கையாக அமைந்த உடைப்புக்களில் இருந்து களிப்பாறை வளிமம் உற்பத்தி செய்யப்பட்டது. ஆனால், அண்மைய காலங்களில் நீர்ம உடைத்தல் (hydraulic fracking) போன்ற நவீன நுட்பங்களின் உதவியால் கிணற்றுத் துளைகளின் அருகே பல செயற்கை உடைப்புக்களை ஏற்படுத்தி, அவற்றின் வழியே உற்பத்தி அதிகரிக்கப் படுகிறது.
# பரமக்குடி வட்டம்

** பரமக்குடி வட்டம்** , தமிழ்நாட்டின் இராமநாதபுரம் மாவட்டத்தில் உள்ள 9 வட்டங்களில் ஒன்றாகும். இந்த வட்டத்தின் தலைமையகமாக பரமக்குடி நகரம் உள்ளது.  
பரமக்குடி வட்டத்தில் பரமக்குடி ஊராட்சி ஒன்றியம், நயினார்கோவில் ஊராட்சி ஒன்றியம் மற்றும் போகலூர் ஊராட்சி ஒன்றியம் உள்ளது. மேலும் பரமக்குடி (சட்டமன்றத் தொகுதி)யும் உள்ளது.
# பரமக்குடி வட்டம்

## வட்ட வருவாய் நிர்வாகம்

இந்த வட்டத்தின் கீழ் பரமக்குடி, நயினார்கோவில்,மற்றும் கிள்ளியூர் என 3 உள்வட்டங்களும், 91 வருவாய் கிராமங்களும் உள்ளது.
# பரமக்குடி வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 265,142 மக்கள்தொகை கொண்டது. மக்கள்தொகையில் 134,134 ஆண்களும், 131,008 பெண்களும் உள்ளனர். 66,337 குடும்பங்கள் கொண்ட இவ்வட்ட மக்கள்தொகையில் 60.8% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 80.82% மற்றும் பாலின விகிதம் 1,000 ஆண்களுக்கு, 977 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 25632 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 948 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 68,664 மற்றும் 148 ஆகவுள்ளனர். மக்கள்தொகையில் இந்துக்கள் 90.11%, இசுலாமியர்கள் 5.92%, கிறித்தவர்கள் 3.79% மற்றும் பிறர் 0.18% ஆகவுள்ளனர்.
# கமுதி வட்டம்

** கமுதி வட்டம்** , தமிழ்நாட்டின் இராமநாதபுரம் மாவட்டத்தில் உள்ள ஏழு வருவாய் வட்டங்களில் ஒன்றாகும். இந்த வட்டத்தின் தலைமையகமாக கமுதி நகரம் உள்ளது.இவ்வட்டத்தில் கமுதி ஊராட்சி ஒன்றியம் உள்ளது.  
இந்த வட்டத்தின் கீழ் அபிராமம், கமுதி கிழக்கு, கமுதி மேற்கு, கோவிலாங்குளம் மற்றும் பெருநாழி என 5 உள்வட்டங்களும், 49 வருவாய் கிராமங்களும் உள்ளது.
# கமுதி வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 135,658 மக்கள்தொகை கொண்டது. மக்கள்தொகையில் 67,200 ஆண்களும், 32,847 பெண்களும் உள்ளனர். 32,847 குடும்பங்கள் கொண்ட இவ்வட்ட மக்கள்தொகையில் 83.1% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.33% மற்றும் பாலின விகிதம் 1,000 ஆண்களுக்கு, 982 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 14614 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 953 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 28,604 மற்றும் 0 ஆகவுள்ளனர். மக்கள்தொகையில் இந்துக்கள் 90.66%, இசுலாமியர்கள் 5.38%, கிறித்தவர்கள் 3.81% மற்றும் பிறர் 0.14% ஆகவுள்ளனர்.
# முதுகுளத்தூர் வட்டம்

** முதுகுளத்தூர் வட்டம்** , தமிழ்நாட்டின் இராமநாதபுரம் மாவட்டத்தில் உள்ள 9 வட்டங்களில் ஒன்றாகும். இந்த வட்டத்தின் தலைமையகமாக முதுகுளத்தூர் உள்ளது. இவ்வட்டத்தில் முதுகுளத்தூர் ஊராட்சி ஒன்றியம் உள்ளது.  
இந்த வட்டத்தின் கீழ் முதுகுளத்தூர் வடக்கு, முதுகுளத்தூர் தெற்கு, கீழத்தூவல், மேலக்கொடுமளூர், காக்கூர் மற்றும் தேருருவேலி என 6 உள்வட்டங்களும், 46 வருவாய் கிராமங்களும் கொண்டது.
# முதுகுளத்தூர் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 1,13,432 மக்கள்தொகை கொண்டது. மக்கள்தொகையில் 56,531 ஆண்களும், 56,901 பெண்களும் உள்ளனர். 28,974 குடும்பங்கள் கொண்ட இவ்வட்ட மக்கள்தொகையில் 72.3%. மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 74.08% மற்றும் பாலின விகிதம் 1,000 ஆண்களுக்கு, 1,007 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 11253 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 980 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 32,557 மற்றும் 5 ஆகவுள்ளனர். மக்கள்தொகையில் இந்துக்கள் 88.19%, இசுலாமியர்கள் 5.4%, கிறித்தவர்கள் 6.27% மற்றும் பிறர் 0.14% ஆகவுள்ளனர்.
# இராமேஸ்வரம் வட்டம்

** இராமேஸ்வரம் வட்டம்**, தமிழ்நாட்டின் இராமநாதபுரம் மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக இராமேஸ்வரம் உள்ளது. இங்கு இராமேஸ்வரம் இராமநாதசுவாமி கோயில் உள்ள்து.  
இந்த வட்டத்தின் கீழ் இராமேஸ்வரம் மற்றும் பாம்பன் என 2 வருவாய் கிராமங்கள் உள்ளது.
# இராமேஸ்வரம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 82,675 மக்கள்தொகை கொண்டது. மக்கள்தொகையில் 41,946 ஆண்களும், 40,729 பெண்களும் உள்ளனர். 19,101 குடும்பங்கள் கொண்ட இவ்வட்ட மக்கள்தொகையில் . 45.7% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 83.77% மற்றும் பாலின விகிதம் 1,000 ஆண்களுக்கு, 971 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 9604 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 970 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 3,553 மற்றும் 17 ஆகவுள்ளனர். மக்கள்தொகையில் இந்துக்கள் 64.21%, இசுலாமியர்கள் 7.8%, கிறித்தவர்கள் மற்றும் 27.47% பிறர் 0.52% ஆகவுள்ளனர்.
# திருவாடானை வட்டம்

** திருவாடானை வட்டம்** , தமிழ்நாட்டின் இராமநாதபுரம் மாவட்டத்தில் உள்ள ஏழு வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம், திருவாடானையில் உள்ளது. இவ்வட்டத்தில் திருவாடானை அரசினர் கலை அறிவியல் கல்லூரி உள்ளது.  
திருவாடானை வட்டம் தொண்டி, திருவாடானை, புல்லூர், மங்கலக்குடி என 4 உள்வட்டங்களும், 61 வருவாய் கிராமங்கள் உள்ளதுஇவ்வட்டத்தில் திருவாடானை ஊராட்சி ஒன்றியம் உள்ளது.
# திருவாடானை வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 212,029 மக்கள்தொகை கொண்டது. மக்கள்தொகையில் 106,094 ஆண்களும், 105,935 பெண்களும் உள்ளனர். 50,212 குடும்பங்கள் கொண்ட இவ்வட்ட மக்கள்தொகையில் 82.5% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 79.81% மற்றும் பாலின விகிதம் 1,000 ஆண்களுக்கு, 999 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 21680 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 954 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 41,209 மற்றும் 212 ஆகவுள்ளனர். மக்கள்தொகையில் இந்துக்கள் 69.95% , இசுலாமியர்கள் 17.52%, கிறித்தவர்கள் 12.18% மற்றும் பிறர் 0.35% ஆகவுள்ளனர்.
# திருவாடானை வட்டம்

## புகழ் பெற்ற கோயில்கள்

- திருவெற்றியூர் பாகம்பிரியாள் உடனுறை வன்மீகநாதர் கோயில்
- திருவாடானை ஆதிரத்தினேசுவரர் கோயில்
- தளிர்மருங்கூர் உலகேஸ்வரர் கோயில்
- தளிர்மருங்கூர் பொன்னம்பல மூர்த்தி அய்யனார் கோயில்
- தளிர்மருங்கூர் வால்மீகிஈஸ்வரி கோயில்
- ஓரியூர் புனித அருளானந்தர் தேவாலயம்
# திருவாடானை வட்டம்

## கல்வி

- திருவாடானை அரசினர் கலை அறிவியல் கல்லூரி
# பவானி வட்டம்

**பவானி வட்டம்** (*Bhavani taluk*) தமிழ்நாட்டின் ஈரோடு மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக பவானி நகரம் உள்ளது. இந்த வட்டத்தில் கீழ்குறிச்சி, பவானி, கவுந்தப்பாடி என மூன்று உள்வட்டங்களும் 38 வருவாய் கிராமங்களும் உள்ளன.
# பவானி வட்டம்

## வட்டம் பிரிப்பு

2012 ஆம் ஆண்டு நவம்பர் 22 ஆம் தேதியன்று, பவானி வட்டம் இரண்டாகப் பிரிக்கப்பட்டு அந்தியூர் உள்வட்டம், அத்தாணி உள்வட்டம், அம்மாபேட்டை உள்வட்டம், பர்கூர் உள்வட்டம் ஆகியவற்றைச் சேர்ந்த கிராமங்களை இணைத்து அந்தியூர் வட்டம் புதிதாக உருவாக்கப்பட்டது.
# பவானி வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 459,517 மக்கள்தொகை கொண்டது. மக்கள்தொகையில் 233,314 ஆண்களும், 226,203 பெண்களும் உள்ளனர். 132,152 குடும்பங்கள் கொண்ட இவ்வட்ட மக்கள்தொகையில் கிராமப்புறங்களில் 68.4% வாழ்கின்றனர். இவ்வட்டத்தின் எழுத்தறிவு 66.4% மற்றும்பாலின விகிதம் 1,000 ஆண்களுக்கு, 970 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 40579 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 938 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 72,962 மற்றும் 5,573 ஆகவுள்ளனர். மக்கள்தொகையில் இந்துக்கள் 96.76%, இசுலாமியர்கள் 1.37%, கிறித்தவர்கள 1.73% மற்றும் பிறர் 0.13% ஆகவுள்ளனர்.
# ஈரோடு வட்டம்

**ஈரோடு வட்டம்** , தமிழ்நாட்டின் ஈரோடு மாவட்டத்தில் உள்ள 10 வட்டங்களில் ஒன்றாகும்.இந்த வட்டத்தின் தலைமையகமாக ஈரோடு மாநகரம் உள்ளது.  
2016ம் ஆண்டு வரை 94 வருவாய் கிராமங்களை கொண்டிருந்த ஈரோடு வட்டத்தின் சில பகுதிகளைக் கொண்டு மொடக்குறிச்சி வட்டம், கொடுமுடி வட்டம் நிறுவப்பட்டது. தற்போது இந்த வட்டத்தின் கீழ், ஈரோடு மேற்கு, ஈரோடு வடக்கு, ஈரோடு கிழக்கு என 3 உளவட்டங்களும், 46 வருவாய் கிராமங்களும் உள்ளன. இதிலுள்ள பெரும்பாலான பகுதிகள் தற்போதைய ஈரோடு மாநகராட்சி எல்லையின் கீழ் வருகின்றன.
# ஈரோடு வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி ஒருங்கிணைந்த பழைய ஈரோடு வட்டம் 8,22,329 மக்கள்தொகை கொண்டது. மக்கள்தொகையில், 411,124 ஆண்களும், 411,205 பெண்களும் உள்ளனர். 237,593 குடும்பங்கள் கொண்ட இவ்வட்ட மக்கள்தொகையில், 22.5% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 80.22% மற்றும்பாலின விகிதம் 1,000 ஆண்களுக்கு, 1,000 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 73,654 ஆகவுள்ளது. குழந்தைகள் பாலின விகிதம், 1,000 ஆண் குழந்தைகளுக்கு, 955 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 122,375 மற்றும் 812 ஆகவுள்ளனர். மக்கள்தொகையில் இந்துக்கள் 90.98% , இசுலாமியர்கள் 5.89%, கிறித்தவர்கள் 2.91% மற்றும் பிறர் 0.13% ஆகவுள்ளனர்.
# கோபிசெட்டிப்பாளையம் வட்டம்

** கோபிசெட்டிப்பாளையம் வட்டம்** , தமிழ்நாட்டின் ஈரோடு மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக கோபிச்செட்டிப்பாளையம் நகரம் உள்ளது. இந்த வட்டம் கோபிச்செட்டிபாளையம், காசிபாளையம், சிறுவலூர், வாணிப்புத்தூர் என நான்கு உள்வட்டங்களும் (பிர்கா), 60 வருவாய் கிராமங்கள் கொண்டது.  
இவ்வட்டத்தில் கோபிச்செட்டிப்பாளையம் ஊராட்சி ஒன்றியம் உள்ளது.
# கோபிசெட்டிப்பாளையம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 376,351 மக்கள்தொகை கொண்டது. மக்கள்தொகையில் 186,691ஆண்களும், 189,660 பெண்களும் உள்ளனர்.115,410 குடும்பங்கள் கொண்ட இவ்வட்ட மக்கள்தொகையில் 57.7% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 69.33% மற்றும்பாலின விகிதம் 1,000 ஆண்களுக்கு, 1,016 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 29784 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 967 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 67,213 மற்றும் 1,531 ஆகவுள்ளனர். மக்கள்தொகையில் இந்துக்கள் 96% , இசுலாமியர்கள் 2.05%, கிறித்தவர்கள் 1.7% மற்றும் பிறர் 0.25% ஆகவுள்ளனர்.
# பெருந்துறை வட்டம்

** பெருந்துறை வட்டம்** , தமிழ்நாட்டின் ஈரோடு மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக பெருந்துறை நகரம் உள்ளது. இந்த வட்டத்தின் கீழ் பெருந்துறை, காஞ்சிக்கோயில், சென்னிமலை, திங்களூர், வடமுகம் வெள்ளோடு ஊராட்சி என உளவட்டங்களும், 89 வருவாய் கிராமங்களும் உள்ளது.  
இவ்வட்டத்தில் பெருந்துறை ஊராட்சி ஒன்றியம், சென்னிமலை ஊராட்சி ஒன்றியம் உள்ளது.
# பெருந்துறை வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 266,106 மக்கள்தொகை கொண்டது. மக்கள்தொகையில் 134,270 ஆண்களும், 131,836 பெண்களும் உள்ளனர். 78,922 குடும்பங்கள் கொண்ட இவ்வட்ட மக்கள்தொகையில் 53.1% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 73.19% மற்றும்பாலின விகிதம் 1,000 ஆண்களுக்கு, 982 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 21403 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 954 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 42,924 மற்றும் 148 ஆகவுள்ளனர். மக்கள்தொகையில் இந்துக்கள் 95.33% , இசுலாமியர்கள் 1.61% , கிறித்தவர்கள் 2.91% மற்றும் பிறர் 0.14% ஆகவுள்ளனர்.
# சத்தியமங்கலம் வட்டம்

** சத்தியமங்கலம் வட்டம்** , தமிழ்நாட்டின் ஈரோடு மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக சத்தியமங்கலம் நகரம் உள்ளது.  
இந்த வட்டத்தின் கீழ் சத்தியமங்கலம், பவானிசாகர், புஞ்சை புளியம்பட்டி, அரசூர், குத்தியாலத்தூர் என 5 உள்வட்டங்களும், 55 வருவாய் கிராமங்களும் உள்ளது.  
சத்தியமங்கலம் ஊராட்சி ஒன்றியம் இவ்வட்டத்தில் உள்ளது.
# சத்தியமங்கலம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 327,441 மக்கள்தொகை கொண்டது. மக்கள்தொகையில் 164,469 ஆண்களும், 162,972 பெண்களும் உள்ளனர். 93,994 குடும்பங்கள் கொண்ட இவ்வட்ட மக்கள்தொகையில் 72.1% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 65.37% மற்றும்பாலின விகிதம் 1,000 ஆண்களுக்கு, 991பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 29793 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 954 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 64,009 மற்றும் 13,816 ஆகவுள்ளனர். மக்கள்தொகையில் இந்துக்கள் 93.96% , இசுலாமியர்கள் 2.84%% , கிறித்தவர்கள் 3.01% மற்றும் பிறர் 0.17% ஆகவுள்ளனர்.
# சிதம்பரம் வட்டம்

** சிதம்பரம் வட்டம்** , தமிழ்நாட்டின் கடலூர் மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக சிதம்பரம் நகரம் உள்ளது. இந்த வட்டத்தின் கீழ் 120 வருவாய் கிராமங்கள் உள்ளன.
# சிதம்பரம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 467,909 ஆகும். அதில் 235,146 ஆண்களும், 232,763 பெண்களும் உள்ளனர். 114,074 குடும்பங்கள் கொண்ட இவ்வட்ட மக்கள்தொகையில் 63.9% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 82.5% மற்றும்பாலின விகிதம் 1,000 ஆண்களுக்கு, 990 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 49046 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 907 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 138,837 மற்றும் 5,286 ஆகவுள்ளனர். மக்கள்தொகையில் இந்துக்கள் 91.67%, இசுலாமியர்கள் 6.41%, கிறித்தவர்கள்1.62%, சமணர்கள் 0..06% மற்றும் பிறர் 0.30% ஆகவுள்ளனர்.
# கடலூர் வட்டம்

** கடலூர் வட்டம்** , தமிழ்நாட்டின் கடலூர் மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக கடலூர் நகரம் உள்ளது. இந்த வட்டத்தின் கீழ் 82 வருவாய் கிராமங்கள் உள்ளன.  
இவ்வட்டத்தில் கடலூர் ஊராட்சி ஒன்றியம் உள்ளது.